Komission asetus (EY) N:o 1166/2002, annettu 28 päivänä kesäkuuta 2002, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta



Virallinen lehti nro L 170 , 29/06/2002 s. 0051 - 0051



Komission asetus (EY) N:o 1166/2002, annettu 28 päivänä kesäkuuta 2002, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2), ja erityisesti sen 26 artiklan 3 kohdan ja 31 artiklan 14 kohdan, sekä katsoo seuraavaa: (1) Komission asetuksessa (EY) N:o 174/1999(3), sellaisena kuin se on viimeksi muutettuna asetuksella (EY) N:o 787/2002(4), vahvistetaan neuvoston asetuksen (ETY) N:o 804/68(5), sellaisena kuin se on viimeksi muutettuna asetuksella (EY) N:o 1587/96(6), soveltamista koskevat yksityiskohtaiset erityissäännöt maito- ja maitotuotealan vientitodistusten ja vientitukien osalta. Vientitukijärjestelmän moitteettoman hallinnoinnin varmistamiseksi sekä keinottelutarkoituksessa mahdollisesti tehtävien hakemusten määrän ja joidenkin maitotuotteiden järjestelmän häiriöiden vähentämiseksi näyttää tarpeelliselta korottaa mainitussa asetuksessa vahvistettua vakuutta. (2) Asetuksen (EY) N:o 174/1999 15 artiklassa vahvistetaan tuen myöntämisen eriyttäminen määräpaikkavyöhykkeiden mukaan juustoja vietäessä. Koska vientitukitasot ovat kehittyneet eri määräpaikkojen osalta, jotkut vyöhykkeet voidaan poistaa. Yksinkertaistamisen vuoksi jotkut määräpaikkavyöhykkeet olisi ryhmitettävä yhteen. (3) Tämän vuoksi asetus (EY) N:o 174/1999 olisi muutettava. (4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 174/1999 seuraavasti: 1) Korvataan 9 artiklan ensimmäinen kohta seuraavasti: "Asetuksen (EY) N:o 1291/2000 15 artiklan 2 kohdassa tarkoitetun vakuuden suuruudeksi vahvistetaan jokaiselle tuotekoodille vahvistetun ja vientitodistushakemuksen jättöpäivänä voimassa olevan tuen määrän perusteella seuraava prosenttimäärä: a) 10 prosenttia CN-koodiin 0405 kuuluvalle tuotteelle; b) 30 prosenttia CN-koodiin 0402 10 kuuluvalle tuotteelle; c) 30 prosenttia CN-koodiin 0406 kuuluvalle tuotteelle; d) 25 prosenttia muille tuotteille." 2) Korvataan 15 artiklan 3 kohta seuraavasti: "3. Edellä olevan 1 kohdan soveltamiseksi vyöhykkeet määritellään seuraavasti: - vyöhyke I: määräpaikan koodit 070 ja 091-096, - vyöhyke III: määräpaikan koodi 400, - vyöhyke VI: muut määräpaikan koodit." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 79, 22.3.2002, s. 15. (3) EYVL L 20, 27.1.1999, s. 8. (4) EYVL L 127, 14.5.2002, s. 6. (5) EYVL L 148, 28.6.1968, s. 13. (6) EYVL L 206, 16.8.1996, s. 21.